
	AKCINĖ BENDROVĖ „KAUNO ENERGIJA“



ATVIRO KONKURSO (SUPAPRASTINTO PIRKIMO) SĄLYGŲ

	FINANSINIO IR TVARUMO AUDITO PASLAUGŲ PIRKIMO

SPELIALIOSIOS PIRKIMO SĄLYGOS (SPS)

2025 m. vasario 28 d.

1.	BENDRA INFORMACIJA

1.1. Perkantysis subjektas – Akcinė bendrovė „Kauno energija“, juridinio asmens kodas 235014830, adresas Raudondvario pl. 84, Kaunas, Perkantysis subjektas yra PVM mokėtojas.
1.2. Pirkimas neatliekamas naudojantis centralizuotų pirkimų katalogu (toliau – CPO), nes išanalizavus CPO elektroniniame kataloge esančius pirkimus nustatyta, kad nėra norimų įsigyti paslaugų CPO kataloge.
1.3.  Stebėtojai dalyvauti Komisijos posėdžiuose nėra kviečiami.
1.4. Vykdomas skelbiamas supaprastintas pirkimas atviro konkurso būdu. Pirkimo sąlygos patvirtintos AB „Kauno energija“ pirkimų komisijos 2025-02-27 (posėdžio protokolo Nr. P-106-76) sprendimu. 
1.5. Atliekamas žaliasis pirkimas. Pirkimas laikomas žaliuoju, nes vykdomas pirkimas pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintą „Aplinkos apsaugos kriterijų taikymo, vykdant žaliuosius pirkimus, tvarkos aprašas“ (aktuali redakcija) 4.4.3. papunktį, kai perkama paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
1.6. Išankstinis skelbimas apie pirkimą nebuvo paskelbtas. 
1.7. Pirkime perkantysis subjektas nenumato skelbti pranešimo dėl savanoriško ex ante skaidrumo.
1.8. Pirkime neleidžiama pateikti alternatyvių pasiūlymų. 
1.9. Bendrosios pirkimo sąlygos yra neatskiriama šių pirkimo sąlygų dalis.

2. PIRKIMO OBJEKTAS

2.1 Perkantysis subjektas numato įsigyti 	finansinio ir tvarumo audito paslaugas (toliau – Paslaugos). Reikalavimai pirkimo objektui nustatyti specialiųjų pirkimo sąlygų 1 priede – Techninėje specifikacijoje.
2.2 Vykdomas 1 (vienas) Pirkimas, neskaidant į dalis.
2.3 Pirkimui skirtos lėšos – 200.000,00 Eur (du šimtai tūkstančių eurų ir 00 ct) be PVM. Tiekėjo pasiūlyme (specialiųjų pirkimo sąlygų 2 priede) nurodyta bendra Paslaugų kaina negali viršyti Pirkimui skirtų lėšų (be PVM) sumos. Pasiūlymas bus atmestas, jei tiekėjo siūloma Paslaugų bendra suma (be PVM) viršys nurodytas Pirkimui skirtas lėšas (be PVM). 
2.4 Sutarčiai taikoma fiksuotos kainos kainodara. Tiekėjas turi įsivertinti sutarties vykdymo išlaidas pirkimo objekto mato vienetui bei prisiimti riziką dėl šių išlaidų dydžio pagal Perkančiojo subjekto dokumentuose pateiktą informaciją apie perkamą objektą.
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 

3. SUSITIKIMAI SU TIEKĖJAIS, OBJEKTO APŽIŪRA, PIRKIMO DOKUMENTŲ PAAIŠKINIMAS

3.1. Perkantysis subjektas nerengs susitikimo su tiekėjais dėl pirkimo sąlygų paaiškinimo.
3.2. Prašymą paaiškinti, patikslinti pirkimo sąlygas tiekėjas turi pateikti ne vėliau kaip (supaprastintam pirkimui) 6 (šešios) dienos iki pasiūlymų pateikimo termino pabaigos.
3.3. Perkantysis subjektas pirkimo sąlygų paaiškinimą, patikslinimą pateikia visiems tiekėjams ne vėliau kaip (supaprastintas pirkimas) 4 (keturios) dienos iki pasiūlymų pateikimo termino pabaigos.

4. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI

4.1. Reikalavimai dėl tiekėjo pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 4 priede. 
4.2. Tiekėjams nustatomi kvalifikacijos reikalavimai ir jų atitiktį įrodantys/ patvirtinantys dokumentai nurodyti Specialiųjų sąlygų 4 priedo II dalyje „Reikalavimai kvalifikacijai“. Tiekėjo kvalifikaciją įrodančių dokumentų bus prašoma pateikti tik galimo laimėtojo.
4.3. Jeigu Tiekėjų kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas įsipareigoja Perkančiajam subjektui, kad Sutartį vykdys tik tokią teisę verstis turintys asmenys.

5. REIKALAVIMAI, SUSIJĘ SU REGLAMENTO NUOSTATOMIS 

5.1. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta specialiųjų pirkimo sąlygų 8 priede. Kilus abejonių dėl tiekėjo (ne)atitikties Reglamento nuostatoms, perkantysis subjektas iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
5.2. Perkantysis subjektas nustatęs, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais. 

6. SPECIALIEJI REIKALAVIMAI PASIŪLYMŲ RENGIMUI IR PATEIKIMUI

6.1. Pasiūlymų pateikimo terminas nurodytas CVP IS skelbime apie pirkimą.
6.2. Susipažinimas su CVP IS priemonėmis gautais pasiūlymais pradedamas ne anksčiau nei po 30 minučių po pasiūlymų pateikimo termino pabaigos.
6.3. Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip 90 (devyniasdešimt) dienų nuo pasiūlymų pateikimo galutinio termino pabaigos.
6.4. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
6.4.1. [bookmark: _Hlk147393946]tiekėjo pasirašytas pasiūlymas, parengtas pagal specialiųjų pirkimo sąlygų 2 priede pateiktą pasiūlymo formą;
6.4.2. užpildytas EBVPD (specialiųjų pirkimo sąlygų 3 priedas). Pasirašydamas pasiūlymą, tiekėjas patvirtina ir EBVPD tikrumą;
6.4.3. pasiūlymo galiojimą užtikrinantis dokumentas: banko garantija arba draudimo bendrovės laidavimo raštas kartu su draudimo liudijimu/ polisu ir apmokėjimą patvirtinančiu dokumentu arba kredito unijos garantija (Specialiųjų pirkimo sąlygų 9 priedas) (žr. 7.1. p.) ;
6.4.4. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
6.4.5. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
6.4.6. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
6.4.7. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime (specialiųjų pirkimo sąlygų 5 priedas);
6.4.8. Tiekėjo atitikties deklaracija dėl 2022 m. balandžio 8 d. Europos Sąjungos tarybos reglamento (ES) 2022/576 taikomų ribojimų neturėjimo“ (toliau – Deklaracija) (privalo užpildyti kiekvienas Tiekėjas ir (ar) kiekvienas Tiekėjų grupės (veikiančios pagal JVS) narys) (Specialiųjų pirkimo sąlygų 8 priedas);
6.4.9. kiti Pirkimo dokumentuose reikalaujami dokumentai.
6.5. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti PĮ 34 straipsnio 11 dalies 2 ir 3 punktuose nustatytus reikalavimus. Perkančiajam subjektui kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
6.5.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
6.5.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
6.6. Pasiūlymas turi būti parengtas, lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajam subjektui turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkantysis subjektas reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą arba, kad vertimą atlikusio asmens parašas būtų patvirtintas notariškai. 
6.7. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu.
6.8. Tiekėjų pasiūlymuose nurodytos kainos bus vertinamos ir lyginamos su visais mokesčiais. 

7. PASIŪLYMO GALIOJIMO UŽTIKRINIMAS

7.1. Tiekėjas privalo užtikrinti savo pasiūlymo galiojimą. Tiekėjo pateikiamo pasiūlymo galiojimas turi būti užtikrintas pateikiant banko garantiją, kredito unijos ar draudimo bendrovės laidavimo raštą (Specialiųjų pirkimo sąlygų 9 priedas) – 5.000,00 Eur (penkių tūkstančių eurų ir 00 ct) sumai. Pateikiamas kartu ir apmokėjimą patvirtinantis dokumentas. Specialiųjų pirkimo sąlygų 9 priedo dokumentuose (pridėtose formose) nurodytos privalomos pasiūlymo galiojimo užtikrinimo sąlygos.
7.2.	Pasiūlymo galiojimo užtikrinime negali būti jokių papildomų sąlygų, kurios apsunkintų Perkančiojo subjekto galimybę pasinaudoti pasiūlymo galiojimo užtikrinimu. Garantijos ar laidavimo galiojimo terminas turi būti ne trumpesnis kaip pasiūlymo galiojimo terminas.
7.3.	Pasiūlymo galiojimą užtikrinantis dokumentas, pateiktas elektronine forma, negrąžinamas.

8. PASIŪLYMŲ VERTINIMAS

[bookmark: _Hlk91157291]8.1. Perkantysis subjektas ekonomiškai naudingiausią pasiūlymą išrenka pagal tiekėjo pasiūlyme nurodytą kainą su visais mokesčiais, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 2 priede. 
8.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
8.3. Perkantysis subjektas atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: pirkimo sąlygose reikalaujamas pateikti dokumentas nurodytas specialiųjų pirkimo sąlygų 6.4.1. punkte.

9. SUTARTIES SUDARYMAS

9.1. Perkantysis subjektas negali sudaryti sutarties anksčiau kaip per 5 (penkias) darbo dienas, nuo pranešimo apie sprendimą sudaryti sutartį (o jei buvo gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiojo subjekto pirkimo dalyviams dienos.
9.2. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos Specialiųjų pirkimo sąlygų 7 priede (7.1 ir 7.2 priedai) „Sutarties projektas“.

Priedai
[bookmark: _Ref274738013][bookmark: _Ref316455210][bookmark: _Toc489267957][bookmark: _Toc529451261]Priedas Nr. 1 – Techninė specifikacija;
Priedas Nr. 2 – Pasiūlymo forma;
Priedas Nr. 3 – EBVPD forma pildymui;
Priedas Nr. 4 – Tiekėjams keliami reikalavimai;
Priedas Nr. 5 – Subtiekėjo sutikimo forma;
[bookmark: _Hlk114744875]Priedas Nr. 6 –.Įvykdytų sutarčių sąrašas;
Priedas Nr. 7 – Sutarties projektas:
Priedas Nr. 7.1 – Sutarties bendrosios dalies projektas;
Priedas Nr. 7.2 – Sutarties specialiosios dalies projektas;
Priedas Nr. 8 – Tiekėjo deklaracija dėl reglamento nuostatų atitikties;
Priedas Nr. 9 – Pasiūlymo užtikrinimo forma;
Priedas Nr. 10 – Specialistų sąrašo forma. 

